als_Latn dik_Latn sag_Latn
Rrugët e kalueshme në gjithë vendin
Rrugët në kryeqytet në ditën e parë të vitit 2015 janë të kalueshme dhe pa borë e akull.
Sipas Policisë së Kosovës, gjendje e mirë dhe e kalueshme e rrugëve është edhe në shumicën e komunave tjera të Kosovës, me përjashtim në disa rrugë në zona të thella malore ku nevojiten pajisjet dimërore.
“Policia e Kosovës vazhdon angazhimet e saj policore për mbikëqyrjen e trafikut, rrugëve dhe në bazë të informacioneve zyrtare të pranuara nga drejtoritë rajonale policore duke përfshirë edhe ato kufitare njofton se rrugët rajonale, magjistrale dhe ato urbane në Kosovë janë të kalueshme por disa prej tyre ende të vështirësuara, pasi që ende është prezent bora dhe akulli e sidomos në orët e vona dhe të hershme dhe kalimi nëpër disa rrugë, e që kryesisht janë nëpër zona malore zona të thella dhe fshatra, posedimi i pajisjeve dimërore është i domosdoshëm”, thuhet në njoftim të policisë.
Përmes një njoftimi për medie, Policia e Kosovës apelon te të gjithë pjesëmarrësit në komunikacion që të jenë të kujdesshëm gjatë qarkullimit nëpër rrugë dhe t’u përshtaten kushteve atmosferike, si dhe të kenë pajisjet e nevojshme dimërore në pajtim me ligjin mbi sigurinë dhe komunikacionin rrugorë, në mënyrë që të shmangin pasojat që mund të vijnë nga pakujdesia.
als_Latn als_Latn als_Latn als_Latn als_Latn